MLDataScientist/Wikipedia-uzbek-2024-05-01 huggingface dataset:
Aleksandr Popovich

Aleksandr Anatolyevich Popovich (; 1977-yil 9-aprel, Tiraspol, Moldaviya SSR, SSSR) — moldovalik futbolchi, hujumchi.

Biografiyasi 
Aleksandr Anatolyevich Popovich 1977-yilning 9-aprelida SSSR Moldaviya SSRning Tiraspol shahrida tavallud topgan. Yoshligidan futbol bilan shugʻullangan. Oʻyindagi vazifasi — hujumchi. Popovich Kiyev Respublika oliy jismoniy tarbiya maktabini tamomlagan.

Karyerasi 
1994-yilda futbolchi Ukraina havaskorlar chempionatida Kiyev Olimpiadasi uchun ikkita oʻyin oʻtkazadi.

1994—1999-yillarda Tiraspolning „Tiligul“ jamoasida, 1998-yilda esa Germaniyaning „Duysburg“ klubllarida jami 4 ta oʻyinda ishtirok etgan.

1999-yilda Popovich Rossiyaning „Dinamo“ klubi safiga (Moskva) oʻtadi va 3 aprel kuni klub tarkibida oʻzining yagona oʻyinini oʻtkazadi. Keyingi bir yarim mavsum davomida futbolchi „Torpedo-ZIL“ jamoasi tarkibida oʻyinlarda ishtirok etadi.

2001-yilda Popovich Janubiy Koreyaning „Sonnam Ilva Chunma“ klubi tarkibida 6 ta, 2002-yilda Moldovaning „Konstruktorul“ (Chobruchi) jamoasi tarkibida esa ikkita oʻyinda maydonga chiqadi.

2002—2008-yillar futbolchi Ukrainaning „Dnepr“ (Dnepropetrovsk), „Krivbas“ (Krivoy Rog) (2004—2006), „Zarya“ (Lugansk) (2007—2008) klublarida toʻp surgan.

2008-2009-yillarda Popovich „Tiligul-Tiras“ jamoasi safida umumiy hisobda 9 ta marotaba: uch marta — Kishinyovning „Dachiyu“ (2008), Ozarbayjonning „Semurgʻ“ (Zaqatala, 2009), Benderning „Dinamo“ (2009) klublariga ijaraga beriladi.

2010—2011-yillarda „Iskra-Stal“ „Ribnitsa“ jamoasi tarkibida, 2011-yilning ikkinchi yarmida esa Oʻzbekistonning „Andijon“ klubida oʻyin olib boradi.

2012-yilda u Tiraspolga qaytib keladi va u yerda xuddi shu nomdagi klub tarkibida oʻyinlarda ishtirok etadi.

2014-yildan beri futbolchi FK „Saksan“ klubi tarkibida raqiblarga qarshi maydonga chiqadi.

1996—2005-yillarda Popovich Moldova terma jamoasi safida jami hisobda 21 ta oʻyin oʻtkazib, 3 marotaba raqib darvozasini ishgʻol qilishga muvaffaq boʻlgan.

Yutuqlari 

 Moldova chempionatining 5 karra kumush medali sovrindori: 1994, 1995, 1996, 1998, 2014-yillar;
 Moldova chempionatining bronza medali sovrindori: 2013-yil;
 3 karra Moldaviya kubogi sohibi: 1994, 1995, 2013-yillar;
 Moldova kubogi finalchisi: 1996-yil.

Manbalar

Havolalar 

 Na sayte FK „Saksan“  Arxivnaya kopiya ot 13 oktabrya 2014 na Wayback Machine

Andijon klubi futbolchilari
Moldova futbolchilari
Yashayotgan insonlar
1977-yilda tugʻilganlar
9-aprelda tugʻilganlar
Oʻzbekistondagi chet ellik erkak futbolchilar
Bayramniyoz Berdiyev

Bayramniyoz Berdiyev (1974-yil 13-sentyabr) — sovet va turkman futbolchisi, darvozabon, turkman futboli murabbiyi. Turkmaniston terma jamoasida oʻynagan.

Tarjimai holi 
Kattalar futbolidagi debyutini SSSR chempionatining soʻnggi mavsumida „Kopetdag“ va „Ahal“ uchun quyi ligada oʻynagan. SSSR parchalanganidan keyin Turkmaniston chempionati klublarida, jumladan, „Turan“ (Toshhovuz), „Niso“ va yana „Kopetdag“ da oʻynashni davom ettirgan. Mamlakat chempionatining chempioni va g‘olibi bo‘lgan.

2001-yilda Qozogʻistonning „Yesil-Bogatir“ klubiga oʻtgan va u yerda uch yarim mavsum oʻtkazgan, avvalgi uch mavsum asosiy darvozabon boʻlgan. 2001-yil Qozogʻiston chempionatining bronza medali sohibi boʻlgan, oʻsha mavsumda 25 uchrashuvda atigi 11 gol oʻtkazib yuborgan. Jami boʻlib, Qozog‘iston klubi safida chempionatda 76 ta, mamlakat kubogida esa 9 ta o‘yin o‘tkazgan.

Keyin yana oʻz uyida oʻynagan va qisqa muddatga Qozogʻistonning „Ordabasi“ jamoasiga oʻtgan va bu yerda chempionatda 1 ta va Qozogʻiston kubogida 2 ta oʻyin oʻtkazgan. 2000-yillarning ikkinchi yarmida O‘zbekistonda to‘p surgan — 2006—2007-yillarda „Qizilqum“ ning asosiy darvozaboni bo‘lgan, „Sho‘rtan“ va „Navbahor“ klublarida ham to‘p surgan. Turkmaniston chempionatida 2004-yilda „Nebitchi“ va 2008-yilda „Ashxobod“ bilan chempion boʻlgan. 2008-yilda mamlakat Superkubogi uchun „Shagadam“ga qarshi oʻyinda uchta penalti tepgan va oʻyindan keyingi seriyada hal qiluvchi golni urgan.

2000-yildan Turkmaniston terma jamoasida oʻynagan. Birinchi oʻyin 2000-yilning 8-oktyabrida Oʻzbekistonga qarshi oʻtkazilgan boʻlib, 84-daqiqada Aleksandr Korobko oʻrniga maydonga tushgan. 2004-yilgi Osiyo Kubogi final turniri ishtirokchisi, u yerda uchinchi darvozabon boʻlgan va umuman maydonga tushmagan. 2010-yilda OFK Chaqiruv kubogi finalchisiga aylangan va turnirdagi barcha 5 oʻyinda maydonga tushgan. Terma jamoa safida jami 28 ta o‘yin o‘tkazgan.

2010-yillarning ikkinchi yarmidan boshlab va „Ahal“ da darvozabonlar murabbiyi sifatida ishlab kelmoqda. 2019-yilgi mavsum oxirida, Amanqlich Kochumov isteʼfoga chiqarilganidan soʻng, bosh murabbiy sifatida ishlay boshlagan, uning qoʻl ostida klub Turkmaniston kubogi finalchisiga aylangan.

Manbalar

Havolalar 
 

1974-yilda tugʻilganlar
13-sentyabrda tugʻilganlar
Yashayotgan insonlar
SSSR erkak futbolchilari
Turkmanistonlik erkak futbolchilar
Erkak futbol darvozabonlari
Navbahor futbolchilari
Shoʻrtan klubi futbolchilari
Qizilqum klubi futbolchilari
Kopetdag Ashhabot klubi futbolchilari
FK Turan Dashoguz futbolchilari
FC Nisa klubi futbolchilari
FC Kiziljar futbolchilari
FK Nebitchi futbolchilari
Ordabasi klubi futbolchilari
FK Edigen futbolchilari
FC Aşgabat futbolchilari
Oʻzbekiston Superligasi futbolchilari
Oʻzbekistondagi chet ellik erkak futbolchilar
Turkmaniston milliy terma jamoasi futbolchilari
Turkmaniston futbol murabbiylari
FC Ahal klubi murabbiylari
Tohirjon Moʻminov

Tohirjon Rahimjonovich Moʻminov (; 1970-yil 6-avgust, Dushanbe, Tojikiston SSR, SSSR) — sovet va tojik futbolchisi, murabbiy. Oʻyindagi vazifasi — yarim himoyachi. Maʼlumoti — oliy, 1991-yilda Kalinin nomidagi TIFK ni (Tojikiston davlat jismoniy tarbiya instituti) tamomlagan.

Biografiyasi 
Tohirjon Moʻminov 10 yoshdan boshlab futbol bilan shugʻullana boshlagan. U dastlab „Pomir“ futbol klubining zaxira jamoasida oʻynay boshlaydi, aosiy jamoa tarkibida faqatgina bir marotaba SSSR kubogi uchun maydonga tushgan. 1990-yilda ikkinchi liga bahslarida „Pomir“ klubidan ketib, Qoʻrgʻontepaning „Vaxsh“ jamoasida oʻynay boshlaydi.

1990-yillarning birinchi yarmida Tojikiston chempionatida futbolchi yana „Pomir“ jamoasi safida o‘ynay boshlaydi.

Moʻminov terma jamoaning oʻyinlarida kamdan-kam ishtirok etgan boʻlsa-da, ammo bu uning tarkibdagi eng yaxshi hujumchilardan biriga aylanishiga toʻsqinlik qilmagan. Oʻyinlardagi ishtiroki va umumiy urilgan gollar soni boʻyicha Moʻminov terma jamoada rekordchi futbolchi hisoblangan.

1996-yilda „Pomir“ klubining yana qayta tarqalib ketishidan so‘ng, Moʻminov O‘zbekistonga keladi va Andijonning „Andijon“ klubida toʻp sura boshlaydi.

Moʻminov futbolchilik faoliyatini „Regar-TadAZ“ klubida (Dushanbe) yakunlaydi.

Sportchilik faoliyati davomida Moʻminov Tojikiston va O‘zbekiston chempionatlarida professional darajada oʻyin olib borgan va umumiy hisobda 90 ga yaqin golga mualliflik qilgan.

Hisorning „Farrux“ jamoasida oʻyinchi murabbiy boʻlgan.

2007-yilga kelib „Energetik“ (Dushanbe), 2008-yilning oktyabr oyida „Vaxsh“ klubida bosh murabbiy boʻlib faoliyat yuritgan.

Keyinchalik Vahdatning „Xayr“ jamoasi bosh murabbiyi boʻlib ishlagan.

Futbolchi sifatida erishgan yutuqlari 

 1993-yilda — Tojikiston chempionati kumush medali sovrindori;
 1994-yilda — Tojikiston chempionati kumush medali sovrindori;
 1995-yilda — Tojikiston chempioni;
 2005-yilda — AF kubogi sohibi.

Murabbiy sifatida erishgan yutuqlari 

 2014-yilda — Vahdatning „Xayr“ klubi tarkibida 2-oʻrin;
 2015-yilda — Ko‘lobning „Ravshan“ klubi tarkibida 3-o‘rin;
 2017-yilda — Dushanbening „SSKA-Pomir“ klubi tarkibida 3-oʻrin.

Oilasi 
Tohrjon Moʻminov hozirgi kunda uylangan, 4 nafar farzandi bor.

Manbalar

Havolalar 

 Toxir MUMINOV: „XOChU PYeRYeDAT VSYo LUChShYeYe IGROKAM“ (nedostupnaya ssilka)
1970-yilda tugʻilganlar
20-avgustda tugʻilganlar
Yashayotgan insonlar
SSSR erkak futbolchilari
Tojikistonlik erkak futbolchilar
Erkak futbol yarim himoyachilari
CSKA Pomir Dushanbe futbolchilari
FC Khatlon futbolchilari
Andijon klubi futbolchilari
Oʻzbekistondagi chet ellik erkak futbolchilar
Osiyo oʻyinlari 1998 futbolchilari
Tojikiston milliy terma jamoasi erkak futbolchilari
Tojikiston murabbiylari
Ruslan Nagayev

Ruslan Seyranovich Nagayev (1964-yil 7-iyun,  Leninsk (hozirgi Asaka), Andijon viloyati, Oʻzbekiston SSR) — Qrim-tatar jamoat faoli. Rossiya Federatsiyasi va Qrimdagi ukrainalik siyosiy mahbuslar roʻyxatiga kirgani uchun Qrimning ishgʻol hokimiyati tomonidan taʼqib qilingan.

Tarjimayi holi 
Ruslan Seyranovich Nagaev 1964-yil 7-iyunda Oʻzbekistonning Andijon viloyati Leninsk shahrida tugʻilgan.

1977-yilda, Ruslan 13 yoshida oilasi bilan Qrimga, Bilogʻir tumanidagi Ulyanovka (Sulton-Saray) qishlogʻiga koʻchib oʻtadi. 1981-yilda Ruslan Bilogirskdagi maktabni tugatgan va Rossiya Federatsiyasining Kronshtadt shahridagi dengiz maktabiga oʻqishga kirgan, keyin 1985-yilgacha SSSR dengiz flotining yordamchi flotida xizmat qilgani. Ruslan Nagaev maktabni tugatgach, kasbi boʻyicha uch yil dengiz flotida xizmat qildi — kema elektromontyori boʻlib ishladi. 1985-yildan boshlab Uzoq Sharqda baliq ovlash kemalarida ishlagan. 1987-yildan Qrim-tatar xalqining ijtimoiy hayotida faol ishtirok etadi. 1990-yilda Nagayev Alushta tumanidagi Malorichenskiy qishlogʻiga koʻchib oʻtadi.

SSSR parchalanganidan keyin 1992-yilda Malorichenskiy davlat korxonasiga elektromontyor boʻlib ishga qabul qilingan. 1992-yilda u Alieva Zarema Enverivna bilan oila qurdi. Aliyeva ham oʻsha yili Bilogirskdan Alushtadagi Malorichenskiy qishlogʻiga koʻchib oʻtgan, keyinchalik u onasi va ukasini koʻchirib kelgan. 1994-yildan yozgi mavsumda Yalta dengiz portida ishlagan — motorli kemada sayohatlar oʻtkazgan.

1999-yildan Sevastopoldagi Interribflotda ishlagan, shuningdek, Atlantikada baliq ovlash kemasida dengizchi boʻlgan. 2000-yildan beri u kruiz ekskursiyalarini oʻtkazadi. .

2015-yilda Malorichenskiy qishlogʻidagi masjidda jamoaviy juma namozini o‘qiydi. 2017-yildan boshlab Malorichenskiy qishlogʻi musulmon jamoasining iltimosiga binoan u masjid imomlik vazifalarini bajardi, shuningdek, dafn marosimlari, xotira marosimlari va bayram namozlarini oʻtkazadi.

Jinoiy taʼqib qilish 
2019-yilning 10-avgust kuni Ruslan Nagayev FSB xodimlari tomonidan qishlog‘idagi uyida qo‘lga olingan. Alushta tumanidagi Malorichenskiy tintuv qilindi. 11-avgust kuni Simferopolning Kiyev tuman sudi Ruslan Nagayevga nisbatan Rossiyada taqiqlangan "Hizb ut-Tahrir" siyosiy tashkilotida ishtirok etganlikda gumon qilinib, qamoqqa olish tarzidagi ehtiyot chorasini tanladi (Rossiya Federatsiyasi Jinoyat kodeksining 205.5-moddasi 2-qismi). Rossiya Federatsiyasi Jinoyat kodeksi „Terroristik tashkilot faoliyatida ishtirok etish“). Nagaev 20 yilga ozodlikdan mahrum etilishi mumkin.

Ruslan Nagayevning advokati Islom Velilyayevning taʼkidlashicha, uning himoyachisi „bu taʼqiblar uning Alushta diniy jamiyati vakili boʻlganligi bilan bogʻliq deb hisoblaydi“.

Oilasi 
Xotini — Zarema ; ikki qizi — Sevilya (1994-yilda tugʻilgan) va Adilje (1996-yilda tugʻilgan).

Manbalar 

1964-yilda tugʻilganlar
7-iyunda tugʻilganlar
Andijonda tugʻilganlar
Asakada tugʻilganlar
Almat Bekbayev

Almat Maratovich Bekbayev (1984-yil 14-iyul, Qiziloʻrda, Qozogʻiston SSR) — qozogʻistonlik futbolchi, darvozabon.

Karyerasi

Klublardagi oʻyinlari 
Almat Bekbayev futbolchilik faoliyatini Chimkentning „Do‘stlik“ va „Ordabasi“ klublarida boshlagan, keyingi yillarda ketma-ket Qozog‘istonning „Yassi Sayram“ (Janubiy Qozog‘iston viloyati), „Kaysar“ (Qizilo‘rda), „Ordabasi“, „Oqjayik“ (Uralsk) va Oʻzbekiston FK „Andijon“ klublarida oʻyinlarini oʻtkazgan. Futbolchi ushbu klublarning hech birida bir yarim yildan ortiq oʻyin olib bormagan.

2008-yilda „Ordabasi“ga qaytib, ketma-ket 5 yil davomida ushbu jamoa safida oʻyin olib boradi va 2013-yil boshiga kelib Qozogʻistonning boshqa bir jamoasi — „Tobol“ (Qostanay) jamoasiga oʻtadi.

2014-yilda Bekbayev „Aktobe“ klubi safiga kelib qoʻshiladi. Mavsumning birinchi yarmida u „Tobol“ bilan shartnomada keltirilgan talablarni buzgan holda „Aktobe“ga oʻtgani uchun uch oyga diskvalifikatsiya qilinadi. Ikki mavsum davomida Andrey Sidelnikov va Stas Pokatilovlarning soyasida faqat bittagina oʻyin oʻtkazadi.

2016-yil fevral oyida Bekbayev „Ordabasi“ klubi safiga qaytadi. 2017-yilda klub bilan ilk bor Qozogʻiston chempionatining bronza medallarini qoʻlga kiritadi.

2018-yilda Bekboev xuddi Pavlodarning „Irtish“ klubi ikkita kastingida qatnashadi. Avvaliga klub pavlodarlik faxriy David Loriyani „Ordabasi“ga joʻnatib, oʻrniga Bekbayevni qabul qiladi. Keyinchalik esa yozgi transfer oynasida esa Bekbayev oʻrniga „Jetisu“ jamoasidan yoshroq darvozabon Joʻraxon Boboxonovni klub tarkibiga qabul qiladi.

2019-yilgi mavsumda Bekbayev „Jetisu“ jamoasining asosiy darvozaboni boʻlgan, ammo 1-may kuni „Irtish“ jamoasi bilan boʻlib oʻtgan oʻyinda chap qoʻlidan jarohat olib, jamoa safidan chiqishga majbur boʻladi.

Terma jamoadagi oʻyinlari 
Bekbayev 2012-yil 1-iyun kuni Qirg‘iziston terma jamoasi bilan o‘rtoqlik uchrashuvida Qozog‘iston terma jamoasi safida debyut oʻyinini amalga oshiradi. Futbolchi maydonda birinchi boʻlimni toʻliq oʻtkazadi, ikkinchi boʻlimda esa uning oʻrniga Anton Tsirin tushiriladi.

Yutuqlari 

 „Ordabasi“ klubi tarkibida

 Qozogʻiston kubogi (2011);
 Qozogʻiston chempionatining bronza medali (2017).

Manbalar

Havolalar 

 Profil stronie eurosport.com saytida

Andijon klubi futbolchilari
Qozogʻiston futbolchilari
Yashayotgan insonlar
1984-yilda tugʻilganlar
14-iyulda tugʻilganlar
Petar Denchev

Petr Yuriy Denchev (; 1989-yil 16-mart, Plovdiv) — bolgariyalik futbolchi, darvozabon.

Karyera 
Petr Denchev professional faoliyatini 2007 yilda Bolgariyaning ikkinchi divizioni Plovdivning „Spartak“ jamoasida boshlagan va klubda 2008-yilning oʻrtalariga qadar oʻynagan. Denchevning debyuti 2007-yil 3-noyabrda „Shumen“ jamoasiga qarshi oʻyinda boʻlib oʻtgan.

2008—2009-yilgi mavsumda „Sliven“ tarkibida Bolgariya oliy divizionida debyut qilgan, ikki mavsumni shu klubda oʻtkazgan. Keyin esa oliy divizionda "Cherno More, "Lokomotiv " (Plovdiv)  va "Neftoximik " (Burgas) va birinchi divizionda „Spartak“ (Varna) klublarida o‘ynagan.

2014-yilning ikkinchi yarmida "Navbahor" safida O‘zbekiston chempionatida ishtirok etib, 11 ta o‘yinda ishtirok etgan.

Bolgariyaga qaytib, birinchi divizionda „Neftoximik“ va „Levski“ (Karlovo) jamoalarida oʻynagan. 2017-yilning bahorida „Lokomotiv“ (Gorna-Oryaxovitsa) safida oliy divizionda ikkita oʻyin oʻtkazgan, lekin birinchi ligaga tushib ketganidan keyin jamoani tark etgan. 2017—2018-yilgi mavsumda „Amvrisseas“ safida Gretsiyada oʻynaygan.

2008-yilgi yoshlar oʻrtasidagi Yevropa chempionatida (19 yoshgacha) Ivan Karadjovning yordamchisi boʻlgan, bu turnirda Bolgariya jamoasi soʻnggi oʻrinni egallagan. 2009-yilda Bolgariya yoshlar terma jamoasi safida bitta rasmiy o‘yin o‘tkazib, yoshlar o‘rtasidagi Yevropa chempionati saralash turnirida shvetsiyalik tengdoshlariga qarshi o‘yinda 60-daqiqada Ivan Kirevni almashtirgan.

Manbalar

Havolalar 

 footballdatabase.eu saytidagi profili

Navbahor futbolchilari
Bolgariya futbolchilari
Yashayotgan insonlar
1989-yilda tugʻilganlar
16-martda tugʻilganlar
Oʻzbekistondagi chet ellik erkak futbolchilar
Ideal gaz bosimi



Ideal gaz nima? 
Ideal gaz bu- Quyidagi shartlarga bo'ysungan gazlarga ideal gaz deb qarashimiz mumkin.

- molekulalarini moddiy nuqta deb hisoblash mumkin bo'lsa

- molekulalari orasidagi ta'sir kuchi nolga teng bo'lsa

- molekulalari orasidagi to'qnashish absolut elastik bo'lsa

Ushbu shartlarga bo'ysungan gazlar Idel gazlar aksincha Real gazlar deyiladi.

Ideal gaz bosimi 
Gaz bosimi deb gaz molekulalarining vaqt birligi ichida idish devorlarining yuza birligiga bergan kuch implusiga aytiladi.

Faraz qilqylik parallepiped shaklidagi idishda gaz bor.Chapdan o'nga harakat qilayotgan va o'ngdan chapga harakat qilayotgan molekulalar soni teng bo'lsin.
Murod Hamroyev

Murat Hamroyev (; 1983-yil 14-may, Ashxobod, Turkman SSR, SSSR) — turkman futbolchisi, Energetik klubi va Turkmaniston terma jamoasi himoyachisi.

Futbolchilik faoliyati 
Murat Hamroyev professional faoliyatini 2004-yilda „Nisa“ jamoasi tarkibida boshlagan va 2005-yilning oʻrtalariga qadar u yerda toʻp surgan. Oʻsha yili u „Asudalik“ klubiga oʻtdi, lekin tez orada 2005-yil mavsumning ikkinchi qismida Oʻzbekiston Oliy ligasi vakili Namanganning „Navbahor“ klubi safiga oʻtdi. Namanganliklar safida bir yarim mavsum davomida toʻp surdi. 2007-yilda Oʻzbekistonga yana bir boshqa jamoasi Samarqandning "Dinamo" klubi bilan shartnoma imzoladi.

2009-yil boshida u Oliy liganing boshqa klubi „Olmaliq“ga oʻtdi. „Olmaliq“ jamoasi tarkibida Hamroyev deyarli toʻp surishga ulgurmay Ozarbayjonning „Karvan“ klubiga oʻtdi. „Karvan“ tarkibida Murat Hamroyev 2010-yilning oʻrtalariga qadar oʻn ikkita uchrashuvda maydonga tushdi.

Oʻsha yilning avgust oyida Olmaliqga qaytib, Oʻzbekistonda bir yarim mavsum oʻynadi. Bu vaqt ichida u oʻttiz uchta oʻyinda maydonga tushishga muvaffaq boʻldi va bitta gol urdi. 2012-yilgi mavsum boshida Hamroyev Turkmaniston Yokari ligasiga qaytib, „Bolqon“ jamoasi bilan shartnoma imzoladi.

2015-yilda u musoboqaning boshqa bir jamoasi „Ahal“ klubi tarkibiga koʻchib oʻtdi.

Terma jamoa 
Xamraev 2004-yildan buyon Turkmaniston terma jamoasida oʻynab kelmoqda va shu vaqt ichida milliy terma jamoada 7 ta oʻyinda maydonga tushdi.

Yutuqlar 

 Turkmaniston chempioni: 2012-yil
 Turkmaniston vitse-chempioni: 2004-yil
 Turkmaniston kubogi sohibi: 2012-yil
 Turkmaniston Superkubogi sohibi: 2012-yil
 OFK Prezidenti kubogi sohibi: 2013-yil

Manbalar

Havolalar 

 Milliy futbol jamoalari saytidagi statistika

14-mayda tugʻilganlar
1983-yilda tugʻilganlar
Ashxobodda tugʻilganlar
Yashayotgan insonlar
Turkmaniston futbolchilari
Navbahor futbolchilari
AGMK futbolchilari
Dinamo Samarqand futbolchilari
Oʻzbekistondagi chet ellik erkak futbolchilar
Komil Ferxanov

Komil Abdulboriyevich Ferxanov (1964-yil 5-sentyabr, Dushanbe—2021-yil 17-iyun, Ulyanovsk) — sovet va rus futbolchisi, hujumchi va yarim himoyachi.

Biografiya 
Dushanbe futboli tarbiyalanuvchisi. 1982-yilda u „Pomir“ jamoasi tarkibida birinchi ligada debyut qildi, ammo toʻrt mavsumda bor-yoʻgʻi 21 ta oʻyinda maydonga tushib, asosiy oʻyinchiga aylana olmadi. U Tojikiston SSR yoshlar terma jamoasida oʻynagan, 1983-yilda Krossing turnirining ramziy jamoasiga kirgan, ushbu turnirning ikki karra gʻolibi hisoblanadi (1980, 1983).

Keyinchalik u Smolenskning „Iskra“ va „Vaxsh“ (Qoʻrgʻon-tepa) jamoalarida oʻynadi. 1987-yilda u Dushanbening „Pomir“ jamoasiga qaytidi, biroq bor-yo‘g‘i bitta kubok o‘yinida maydonga tushdi. SSSR chempionatining soʻnggi mavsumlarida u „Xoʻjand“ va „Regar-TadAZ“ jamoalarida SSSR ikkinchi ligasida oʻynadi va yuqori oʻyin koʻrsatishi bilan ajralib turdi. 1990-yilgi mavsumda 19 ta, 1991-yilgi mavsumlarda esa 22 ta gol urgan.

SSSR parchalanganidan soʻng u Oʻzbekiston Oliy ligasi vakili Namanganning „Navbahor“ jamoasiga oʻtdi. Mustaqil Oʻzbekiston chempionatining birinchi mavsumida 19 ta oʻyin oʻtkazib, ikkita gol urdi. Komil Oliy ligada toʻp surgan dastlabki legioner futbolchilardan bir boʻldi. 1992-yil mavsum soʻngida u Rossiya chempionatiga koʻchib oʻtdi va birinchi liganing „Turbostroitel“ (Kaluga) jamoasiga oʻtdi. Kaluga jamoasi safida besh yil oʻynadi. Jamoasi safida 100 dan ortiq oʻyin oʻtkazdi. 1995-yilda u 11 ta gol bilan uchinchi liga zona turnirining eng yaxshi toʻpurari boʻldi. 1997-yilda „GBK Kokkola“ jamoasi uchun Finlandiya ikkinchi divizionida oʻynagan. Ulyanovsk „Volga“ futbolchining soʻnggi professional klubiga aylandi.

Shahsiy hayot 
Futbolchilik faoliyatini tugatgandan soʻng, u Ulyanovskda yashagan, biznes bilan shugʻullangan. Uylangan, ikki qizi bor edi.

U 2021-yil 17-iuyn kuni Ulyanovskda futbol oʻynab yurganida yurak xurujidan vafot etdi.

Manbalar

Havolalar 

 Footballfacts.ru

1964-yilda tugʻilganlar
5-sentyabrda tugʻilganlar
Dushanbeda tugʻilganlar
2021-yilda vafot etganlar
17-iyunda vafot etganlar
Rossiya futbolchilari
Tojikiston futbolchilari
SSSR futbolchilari
Navbahor futbolchilari
O‘zbekistondagi futbol legionerlari
Ulug‘ Hazrat bobo ziyoratgohi

Ulug‘ Hazrat bobo ziyoratgohi — Fargʻona viloyati Marg‘ilon shahri Jo‘raxon Sultonov ko‘chasida joylashgan qadamjo. Ziyoratgohda Maxdumi Aʼzam shajarasidan boʻlgan Sayyid Abdullaxon dafn etilgan.

Bu ziyoratgohga XIX asrning mashhur tariqat rahnamolaridan boʻlgan Qo‘qon xoni Xudoyorxonning kuyovi Sayyid Abdullaxonning chevarasi Valixon to‘ra ham dafn etilgan. Valixon toʻra oʻz davrining avliyosi sifatida Ulug‘ Xon nomi bilan ham mashhurlikka erishgan.

Valixon to‘ra Qo‘qon xonlari Sheralixon, Mallaxon, Xudoyorxonlarning piri bo‘lgan va xonlikda yuz berayotgan adolatsizlarga qarshi xonlarni odillikga chorlab, ularni xalqqa zulm oʻtkazmaslikka undab kelgan.

Valixon to‘ra xalqparvar, adolatli, yurt g‘am tashvishida yonib o‘z xalqining ozodligi uchun kurashgan buyuk siymolardan biri sifatida tarix kitoblarida qayd etilgan. Uning Shohimardon qishlog‘iga ochgan yo‘li haqida koʻplab tarixiy adabiyotlarda maʼlumotlar keltirilgan.
Chor Rossiyasi Qo‘qon xonligini bosib olish uchun Farg‘ona vodiysiga bostirib kirgan vaqti Valixon to‘ra Fargʻonadagi milliy ozodlik harakatiga boshchilik qilgan.

Valixon to‘ra boshchilik qilgan milliy ozodlik harakati kuchlar noteng ekanligi va odamlarning harbiy tomondan layoqatsizligi va tajribasi yoʻqligi tufayli mag‘lubiyatga uchragan.
Marg‘ilon shahrining diniy rahnamosi bo‘lgan Valixon to‘raning qo‘l ostida katta miqdorda vaqf mulklari mavjud bo‘lgan. Biroq u butun mol-mulkini xalq uchun kambag‘al yetim-yesirlarga sarflab yuborgan. Vodiyda yuz bergan notinchliklar paytida Valixonto‘raning xonadonida yuzlab beva-bechoralar panoh topib, jon saqlaganlar. Valixon to‘ra XIX asrning 80-yillarida vafot etgan va sayyidlar qabristonidagi Ulug‘ Hazrat Bobo mozoriga dafn etilgan.

Yana qarang 
 Pur Siddiq ziyoratgohi

Manbalar

Adabiyotlar 
 Jo‘raxon Avliyoxon. Movarounnahr sayyidlari. Jalolobod.1995. 30 bet.

Oʻzbekistondagi  diqqatga sazovor joylar
Ziyoratgohlar
Fargʻona viloyatidagi ziyoratgohlar